Legea care permite procrearea asistată pentru cuplurile de lesbiene și femeile singure, aprobată definitiv în Franța.
Parlamentul francez a aprobat definitiv proiectul de lege de bioetică. Tinerii cu vârste de peste 18 ani posibilitatea de a cunoaște identitatea celor care au donat sperma sau ovocitele. Cuplurile de lesbiene vor da o declarație în fața unui notar, pentru ca ambele să fie recunoscute ca "mame" ale copilului nenăscut.
Parlamentul francez a aprobat definitiv proiectul de lege de bioetică care include, printre altele, emblematica extindere a procreației asistate medical (PMA) la toate femeile, inclusiv cele singure și lesbiene, transmite La Stampa.Proiectul de lege a fost aprobat luni în Adunarea Națională cu 326 de voturi pentru, 115 împotrivă și 42 de abțineri.Totodată, noua lege, numită "PMA pentru toate" oferă tinerilor cu vârste de peste 18 ani posibilitatea de a cunoaște identitatea celor care au donat sperma sau ovocitele. În acest caz, însă, nu vor fi recunoscute legal legăturile de filiație cu donatorul.Până acum, femeile singure sau cuplurile de lesbiene mergeau în Belgia sau Spania pentru PMA, o cale aleasă de cel puțin 2.400 de persoane pe an, potrivit unui sondaj publicat în 2020 de ziarul catolic La Croix. Acum va fi posibil să se facă acest lucru în Franța în sectorul sănătății publice.